दिखाया- होली की आड़ में महिलाओं पर अत्याचार; लोग बोले- त्योहार के दिन ये दिखाना जरूरी था?
Matrimonial Site Bharat Matrimony Holi Advertisement Controversy मैट्रिमोनियल साइट भारत मैट्रिमोनी का होली ऐड विवादों में घिर गया है। इस ऐड में दिखाया गया कि होली खेलने के दौरान महिलाओं के साथ हिंसा होती
मैट्रिमोनियल साइट भारत मैट्रिमोनी का होली ऐड विवादों में घिर गया है। इस ऐड में दिखाया गया कि होली खेलने के दौरान महिलाओं के साथ हिंसा होती है, इसलिए बहुत सारी महिलाओं ने होली खेलना बंद कर दिया है। ऐड में एक मैसेज भी डिस्प्ले किया गया है- इस होली, महिला दिवस मनाएं और उन्हें सुरक्षित रखना चुनें।
भारत मैट्रिमोनी के इस ऐड से सोशल मीडिया पर बहस छिड़ गई है। यूजर्स कह रहे हैं कि साइट ने हिंदू भावनाओं को आहत किया है। कई यूजर्स सोशल मीडिया पर बॉयकॉट भारत मैट्रिमोनी हैशटैग से ट्वीट कर रहे हैं। कई यूजर्स ने वीडियो को हिंदूफोबिक और शर्मनाक बताया। हालांकि, भारत मैट्रिमोनी की ओर से इसपर कोई प्रतिक्रिया नहीं दी है।
अब जानिए ऐड में क्या है...
मैट्रिमोनियल वेबसाइट के इस ऐड दिखाया गया है कि एक महिला का चेहरा अलग-अलग रंगों से रंगा हुआ है। वह वॉशरूम में पानी से अपने चेहरे को धोती है। उसके चेहरे से जब रंग हटता है तो आंखों के नीचे काला धब्बा, नाक और सिर पर चोट के निशान दिखते हैं। तभी नीचे एक मैजेस शो करता है- कुछ निशान ऐसे होते हैं, जो कभी नहीं धुलते हैं। उसे आसानी से छिपाया नहीं जा सकता है।
मैसेज में आगे लिखा होता है- होली के दिन जो महिलाओं पर गुजरती है, वह किसी ट्रॉमा से कम नहीं। इसकी वजह से एक तिहाई महिलाओं ने होली खेलना बंद कर दिया है। इसलिए... इस होली आप महिला दिवस मनाएं और उन्हें हर दिन सुरक्षित रहने का अनुभव कराएं।
सोशल मीडिया लोगों ने बॉयकॉट भारत मैट्रिमोनी ट्रेंड चलाया
वीडियो वायरल हुआ तो यूजर्स ने वेबसाइट पर अपना गु्स्सा निकाला और ट्विटर पर बॉयकॉट भारत मैट्रिमोनी ट्रेंड चलाया। एक यूजर ने लिखा- शर्म की बात है कि आपने अपने सामाजिक जागरुकता एजेंडे को चलाने के लिए होली जैसे हिंदू त्योहार का इस्तेमाल किया। तो दूसरे यूजर ने लिखा- मैं हिंदूफोबिक वीडियो के लिए इसका बहिष्कार करूंगा। एक अन्य यूजर ने लिखा- इस ऐ़ड को जल्द से जल्द हटा दें...इससे पहले कि आपकी साइट बंद हो जाए।
होली के लिए अंडे के विज्ञापन पर स्विगी भी हुआ ट्रोल
दो दिन पहले होली के लिए अंडे के विज्ञापन के लिए ऑनलाइन फूड ऐप स्विगी को ट्रोल का सामना करना पड़ा था। विज्ञापन में स्विगी ने कहा था- ऑमलेट - सनी साइड-अप - किसी के सर पर। #बुरामतखेलो। इंस्टामार्ट से होली के लिए आवश्यक सामान प्राप्त करें।...इस ऐड के बाद सोशल मीडियो पर लोगों ने कंपनी को हिंदूफोबिक बताया था। हालांकि, विवाद बढ़ने के बाद स्विगी ने होली के लिए अंडे के विज्ञापन वाले बिलबोर्ड को हटा लिया।
विज्ञापन पर विवाद से जुड़ी ये खबर भी पढ़ें...
आमिर खान के विज्ञापन पर विवाद:शादी के बाद गृह प्रवेश करते दिखे; MP के गृह मंत्री बोले- इसकी इजाजत नहीं
बॉलीवुड के मिस्टर परफेक्शनिस्ट आमिर खान पिछले साल एक विज्ञापन को लेकर विवादों में घिर गए थे। विज्ञापन एक निजी बैंक का था, जिसमें उनके साथ एक्ट्रेस कियारा आडवाणी भी नजर आई थीं। इसमें आमिर शादी के बाद दुल्हन के गृह प्रवेश करने के उलट घर जमाई के रूप में ससुराल में गृह प्रवेश करते नजर आए थे। इस ऐड को लेकर मध्यप्रदेश के गृहमंत्री नरोत्तम मिश्रा ने कड़ी आपत्ति जताई थी। पूरी खबर यहां पढ़ें...